Държавен вестник, бр. 52, 2010 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  52
по скалата на Общността EUROP, докладване 
на цените и проверка в кланиците (обн., ДВ, 
бр. 37 от 2009 г.; изм., бр. 48 от 2010 г.);
2. представените протоколи за клане са 
съставени от правоспособни класификатори. 
(2) При прилагане на схемата за национални 
доплащания за клане на говеда в частта за клане 
на телета Разплащателната агенция проверява:
1. дали животните са заклани в кланица, 
която е одобрена от Националната ветери­
нарномедицинска служба по реда на чл. 12 от 
Закона за храните;
2. ветеринарномедицинското свидетелство 
за транспортиране на животни;
3. дали предадените за клане телета са били 
с максимално живо тегло 300 килограма или 
с максимално кланично тегло 185 килограма; 
максималното тегло на телетата за клане се 
установява въз основа на документ, издаден от 
кланицата, който съдържа:
а) живото или кланичното тегло на телето 
и номера на неговата ушна марка;
б) идентификационен номер на кланицата;
в) подпис и печат.
(3) При прилагане на схемата за национални 
доплащания за клане на говеда в частта за из­
нос на говеда в трети страни Разплащателната 
агенция проверява представената митническа 
декларация за износ или контролно копие Т 5.
(4) При прилагане на схемата за национални 
доплащания за клане на говеда Разплащател­
ната агенция проверява спазването на изис­
кването земеделският стопанин да е отглеждал 
възрастните говеда в продължение най-малко 
на осем месеца преди датата на клането или 
износа или да е отглеждал телетата в продъл­
жение най-малко на три месеца преди клането 
или износа въз основа на данните, отразени 
в Системата за идентификация на животните 
и регистрация на животновъдните обекти по 
чл. 30, ал. 2, т. 3 от Закона за подпомагане на 
земеделските производители.
(5) При прилагане на схемата за национални 
доплащания за клане на говеда чл. 43 и 44 от 
Регламент (ЕО) № 1122/2009 не се прилагат.
Г л а в а  т р е т а
РЕД ЗА ИЗВЪРШВАНЕ НА КОНСТАТАЦИИ 
ЗА СПАЗВАНЕ НА ИЗИСКВАНИЯТА НА СХЕ­
МИТЕ ЗА НАЦИОНАЛНИ ДОПЛАЩАНИЯ
Чл. 8. (1) Не се подпомагат по схемата за 
национални доплащания за тютюн кандидати 
за подпомагане, които:
1. не са заявили земеделски площи, които 
стопанисват, или животни, които отглеждат;
2. не са отглеждали тютюн през референт­
ния период 2007 – 2009 г., който е изкупен 
и премиран по реда на Закона за тютюна и 
тютюневите изделия. 
(2) Отказът на подпомагане по ал. 1 не води 
до налагането на други санкции на кандидата 
за подпомагане.
Чл. 9. (1) Не се подпомагат по схемата за 
национални доплащания за говеда, необвър­
зана с производството, земеделски стопани, 
които към 28 февруари 2009 г. са отглеждали 
по-малко от 10 говеда.
(2) Кандидатите за подпомагане по схемата за 
национални доплащания за говеда, необвързана 
с производството, които са кандидатствали и 
през 2009 г. и са отглеждали към 28 февруари 
2009 г.10 или повече говеда, получават подпо­
магане въз основа на броя говеда, за който са 
подпомогнати за 2009 г.
(3) Броят на говедата, за които получават 
подпомагане кандидатите по схемата за наци­
онални доплащания за говеда, необвързана с 
производството, които кандидатстват по нея 
за първи път, се определя чрез извършване на 
административна проверка от Разплащателна­
та агенция в Системата за идентификация на 
животните и регистрация на животновъдните 
обекти към 28 февруари 2009 г.
(4) Когато кандидатът за подпомагане по 
схемата за национални доплащания за говеда, 
необвързана с производството, е заявил за 
подпомагане по-голям брой говеда от тези, 
които е отглеждал към 28 февруари 2009 г., 
плащането се определя от броя на говедата, 
които е отглеждал към тази дата, отразени в 
Системата за идентификация на животните и 
регистрация на животновъдните обекти.
(5) Отказът на подпомагане по ал. 1 и час­
тичният отказ на подпомагане по ал. 4 не водят 
до налагането на други санкции на кандидата 
за подпомагане.
Чл. 10. (1) Не се подпомагат по схемата за 
национални доплащания за крави с бозаещи 
телета земеделските стопани, които притежават 
индивидуална млечна квота.
(2) Не се подпомагат по схемата за нацио­
нални доплащания за крави с бозаещи телета 
земеделските стопани, които са декларирали 
или се установи, че отглеждат по-малко от 5 
крави и юници, които подлежат на подпомагане 
по тази схема.
(3) Отказът на подпомагане по предходните 
алинеи не води до налагането на други санкции 
на кандидата за подпомагане.
Чл. 11. (1) Животни с нередности по схемата 
за национални доплащания за крави с бозаещи 
телета са крави и/или юници, които:
1. не са идентифицирани с поне една ушна 
марка;
2. не са регистрирани в животновъден обект, 
който е регистриран на името на кандидата за 
подпомагане;